
Uvod 


Ovaj esej je inspiriran i motiviran idejom da sam dužan da ona svoja 
razmišljanja i stavove, a do kojih sam došao na različite načine u toku 
svoga života, iznesem javnosti. Sadržina djela je jedan bar mali 
pokušaj da se pokuša kretati na putu spoznavanja Istine, i pokušavati 
bar djelomično i u malim koracima dokučivati što se to krije iza 
termina kao što su Vjera, religija, Bog, te iza onih manifestacija 
kojima ih ljudska vrsta slavi. Sa druge strane je ovo 1 isto jedan 
skromni doprinos tome da se nadvlada zlo koje proistiće iz sukoba 
koje generiraju netrpeljivost i mržnja kojima kao izgovor služe često i 
pozivanje na takozvane “apsolutne istine" u navodnim otkrovenjima 
religija i ideologija. 

Spoznati istinu je jedan vrlo težak posao, jer se istina često smatra 
relativnim pojmom i tumači je kako ko hoće, ali upravo je istina koja 
se tiće gore spomenutih termina apsolutna i na njih se ljudsko 
poimanje relativnosti ne može odnositi. Danas, a i u toku cjelokupne 
ljudske historije postoji mnogo onih koji tvrde da je u potpunosti znaju 
i to koriste u ideološke ili čisto pragmatične svrhe. Ali činjenica je da 
do danas, a sigurno neće ni u bližoj pa i nešto daljoj budućnosti 
apsolutna istina u potpunosti nije otkrivena niti spoznana. Tako da se 
sa nekom istinom i tačnošću mogu dati samo neki fragmentirani 
aspekti Spoznaje, ali ne i čitava Istina. Znači čovječanstvo se još 
uvijek kreće na putu Spoznaje, zahvaljujući vlastitom napretku i 
progresu postupno ali stalno okrivajući djeliće te Spoznaje. Na kraju 
puta i cilja svoga postojanja, čovječanstvo će i otkriti Apsolutnu Istinu/ 
Spoznaju. 


Od postanka ljudske vrste temeljna sloboda pripada humanoidnoj 
jedinki. Međutim, pošto je čovjek biće zajednice i samo kao jedinka 
zajednice može preživjeti, on je u početku instiktom, a kasnije 
razumom i svojom voljom prenio dio te svoje slobode na zajednice u 
kojima se nalazio i radi toga su te zajednice i same postajale suverene. 
Radi realizacije te suverenosti te zajednice imaju 1 institucije. Znači i 
zajednice i institucije su samo servis realizacije one temeljne slobode i 

suverenosti svake ljudske jedinke, a nisu same sebi svrha, znači bez 
ostvarivanja zadataka zbog kojih su nastale one gube smisao 
postojanja. Tako u slučaju kada postojeće zajednice 1 njihove 
funkcionalne institucije prestanu da djeluju, da postaju dekadentne i 
slabe, kada se nalaze u posvemašnjem rasulu i destrukciji, ljudske 
jedinke imaju puno pravo, ali i punu odgovornost da prenosom 
suvereniteta i dijelova svoje slobode formiraju nove zajednice sa 
funkcionalnim institucijama. U tom slučaju stare destruirane i 
prevaziđene zajednice i institucije prestaju da postoje, a nove 
zajednice nastale bilo revolucionarnim bilo evolucionim putem 
preuzimaju svoj zadatak i svoju dužnost. 


Bog 





Konstantna Zakonitost Svo Znanje 


Staza $poznaje 






Postojanje 


Napomena 


: Život je podskup Postojanja, a čovjek je podskup Života 


Sve funkcionira na osnovu zakonitosti, makar nekada izgledalo da je 
sve samo zbir niza slučajnosti. Kada se ipak dublje sagleda vidi se da 
sve što se desilo i što se dešava odvija po nekoj shemi, nekim 
pravilima, da ima uzrok, da ima povod i da ima posljedicu...itd... To bi 
podrazumijevalo da se cjelokupno Postojanje odvija/funkcionira na 
osnovi zakonitosti, sistematiziranih u sustav skup— podskup. 


Opći, univerzalni skup je nepromjenjiv/konstantan i mogao bi se 
terminološki odrediti kao Konstantna Zakonitost. Ta Konstantna 
Zakonitost je i sama proizašla iz Boga ili je vjerojatnije riječ upravo o 
samom Bogu, Ona je svuda i uvijek u svemu, utiče na sve 1 iz nje sve 
proizlazi i radi nje sve 1 postoji i funkcionira. Ona i uzrokuje 
kompletno postojanje i neodvojiva je supstanca suštine Univerzuma, 
njegova bitnost. Konstantna Zakonitost je stalno prisutna i ne može se 
zaobići 1 njeno prisustvo se osjeća u svim ostalim zakonitostima. Izvan 
okvira skupa Konstantne Zakonitosti ništa ne funkcionira i ne postoji, 
odnosno nema više zakonitosti. Iz Konstantne Zakonitosti proizlaze 
svi njeni podskupovi zakonitosti, koji se opet dalje podskupiraju sve 
do najmanjih i najdaljih čestica Postojanja... 





Pošto je Konstantna Zakonitost osnovni, nepromjenljivi, sveobuhvatni 
bitak, iz nje prvo proizlaze i nepromjenljive, vječne zakonitosti (npr. 
naše postojanje, sve što je prošlo je zauvijek prošlo i nijedan prošli 
dan se ne može vratiti niti ponovo doživjeti). Onda slijede 1 druge 
zakonitosti, koje izgledaju sve relativnije i promjenjljivije kako se ide 
prema nižim sferama subordiniranih podskupova. Svaki podskup je 
ustvari subordiniran svome Skupu, i tako se ide dalje sve do same 
Konstantne Zakonitosti. Ustvari zakonitosti svakog podskupa su 
uvjetovane od strane zakonitosti skupa kojem pripadaju. I tako 
međusobno uvezane zakonitosti osiguravaju harmoniju i sklad 
razvitka i kretanja unutar općeg okvira ili skupova i podskupova koje 
su one stvorile i koje održavaju. Iz njih proizlaze i unutar okvira 
ostaju i ostale zakonitosti, pa i slobodna volja svakoga čovjeka koja je 
jedna od bitnijih naših kotača u kretanju stazom Spoznaje. Ipak je 
potrebno imati u vidu da je i slobodna volja ustvari proizvod viših 
sustava skupova i podskupova zakonitosti. 


Ustvari čitav Život, uključujući i ponajviše čovjeka, se stalno izdiže u 
spoznavanju i korištenju sve viših i viših skupova zakonitosti iz epohe 
u epohu. Tako je Život, zahvaljujući ponajviše čovjeku u posljednjim 
etapa kretanja po stazi Spoznaje (naravno vođeno Konstantnom 
Zakonitosti kao apsolutnom kategorijom i zakonitostima koje 
proizlaze iz viših skupova) do danas uspio da spozna, pa i da koristi 
one podskupove zakonitosti na različitim skupovno — podskupovnim 
sferama. Čak je došao i do fragmentarnih spoznaja o pojedinim 
vječnim, nepromjenljivim zakonitostima ili ih bar naslućuje. Čovjek je 
uspio i da svojim razumom i spoznajno — kreativnim procesom počne i 
sam uobličavati određene podskupove zakonitosti, koje su trajnijeg ili 
privremenog karaktera (za ad — hoc situacije). Čovjek tako može 
kreirati skup trajnijih (ali ipak i promjenljivih) zakonitosti kao što su 
promjena zemljopisnih osobenosti (skretanje toka rijeka, 
melioracija...itd.) ili ljudsko ustavno određenje. U okviru skupa 
trajnijih zakonitosti (koji je isto tako podskup neke više skupne sfere... 
i tako dalje sve do Konstantne Zakonitosti) koji se naziva i ustavno 
uređenje, mogu postojati podskupi privremenih zakonitosti kao npr. 
krivično zakonodavstvo, ekonomsko zakonodavstvo, porodično 
zakonodavstvo... itd. Ta ljudska sposobnost je samo posljedica 
etapnog puta Života kroz njegove evolutivne i revolucionarne etape. 


Ipak da bi se shvatila i razumijela Konstantna Zakonitost, odnosno 
sva njena obuhvatnost (uključujući kompletnu sadržinu sustava 
skup - podskup), ljudska svijest sa početka XXI. st. još uvijek nije u 
dovoljnoj mjeri sazrela, a da li će ta svijest biti u stanju da je shvati 
ostavićemo budućim generacijama, i posebno nauci/znanosti i 
našem svestranom radu i kreativnosti koji su oruđe Spoznaje. 
Važno je da mi samo postavimo nove stepenike i nivoe na putu 
ostvarenja cilja, ostvarivanja konačne Spoznaje i saznavanja Istine. 








Konačna Spoznaja u potpunosti uključuje i konačno saznavanje 
Apsolutne Istine, koja u sebi sve objedinjava. Ta zaokružena Spoznaja 
= Apsolutna Istina je i sama proizašla iz Boga ili je vjerojatnije riječ 
upravo o samom Bogu, Ona je svuda i uvijek u svemu, utiče na sve i iz 
nje sve proizlazi i radi nje sve i postoji. Ona je osnova kompletnog 


Postojanja i neodvojiva je supstanca suštine Univerzuma, njegova 

bitnost. Apsolutna Istina je stalno prisutna i ne može se zaobići i 
njeno prisustvo se osjeća (bez obzira da li mi danas bili svjesni nje ili 
ne). Izvan Apsolutne Istine ne postoji ništa, jer laž može biti samo 
produkt našeg djelovanja i razmišljanja, ali ne onog najvišeg. 
Apsolutna Istina objedinjava i kompletnu spoznaju, odnosno Svo 
Znanje. Da bi se došlo do Apsolutne Istine potrebno je apsorbirati i 
spoznati Svo Znanje. To Svo Znanje je i samo proizašlo iz Boga ili je 
vjerojatnije riječ upravo o samom Bogu, Ono je svuda oko nas i čini 
noseću kičmu kompletnog Postojanja i svega što postoji. U skladu sa 
njim sve postoji i ono podrazumijeva i kompletan sustav skupova i 
podskupova zakonitosti, uključujući i Konstantnu Zakonitost, jer bez 
njega ne bi postojalo znanje o njima, pa samim tim ne bi ni postojale. 
Svo Znanje je neodvojiva supstanca Univerzuma, njegova bitnost. I 
Bog će se u punom kapacitetu spoznati onoga trenutka kada naši 
potomci budu apsorbirali i spoznali Svo Znanje. Izvan Svog Znanja, 
ništa ne postoji jer nema logike da nešto postoji izvan Apsolutne Istine 
ili Konstantne Zakonitosti, kao što je nemoguće Konstantna Zakonitost 
i Apsolutna Istina postoje izvan Svoga Znanja. U suprotnom kada bi 
ova tri oblika jednine postojala izvan zajedničkog jedinstva, riječ bi 
bila o kontradiktornosti i apsurdu. A to je nemoguće. 





Za sada raspolažemo samo za parcijalnom spoznajom. Tako da dok još 
uvijek nismo dostigli vrhovni stupanj Svog Znanja, još nema ni 
spoznaje Apsolutne Istine. Činjenica je da za sada još uvijek nismo 
sabrali 1 spoznali Svo Znanje, što znači da još ne poznajemo 
Apsolutnu Istinu. Radi toga je u ovim uvjetima i stupnju spoznavanja 
besmisleno govoriti i zastupati neku apsolutnu istinu, kako to rade 
mnogi istaknuti i glasni pobornici abrahamističkih denominacije i 
pojedinih političkih i društvenih ideologija koje su svoje dogme 
prijetvorno proglasili za apsolutne istine. Dok god postoji nepoznato 
znanje, još uvijek nema ni spoznaje Apsolutne Istine. Naravno stupanj 
Apsolutne Istine još uvijek nije dostignut, jer čovječanstvo nije 
spoznalo Svo Znanje. Naravno, valjda će se i Apsolutna Istina i Svo 
Znanje jednom spoznati, ali da bi se došlo do toga potrebno je i 
nadalje se ustrajno i ispravno kretati na Stazi Spoznaje. 


Konstantna Zakonitost, Apsolutna Istina i Svo Znanje ili neposredno 
proizlaze i same iz vrhovnog (osnovnog, nepromjenljivog, 
sveobuhvatnog) bitka, nazovimo ga ili nazovimo je Bog ili su i same 
taj bitak, tj. Bog. One su i manifestacije i temeljne sastavnice Boga, te 
samim tim predstavljaju i srž egzistencije Univerzuma i one su izvor 
svega, a ujedno i sve jer u sebi objedinjuju i sebe i ono čemu je izvor. 
Iz njih proizlazi Postojanje. 





To Jedinstvo je sastavni dio prirode, ustvari čini njenu i esenciju i 
samu prirodu i samu materiju i antimateriju, ukratko sve. Ono je samo 
jedno i iznad njega nema nikoga, sve mu je podređeno. Ono nema 
nadnaravne moći, niti je njegova moć izvan granica mogućeg, odnosno 
izvan sebe samog, odnosno izvan Konstantne Zakonitosti, Apsolutne 
Istine i Svog Znanja. U suprotnom, to bi bilo kontradiktorno sa njim 
samim. Ono nije neko zasebno ni «duhovno» ni “materijalno” biće, pa 
samim tim ne postoji kao posebna osobnost. Znači da Ono nije neka 
zasebna super i natprirodna (jer ako je Ono i sama priroda, kako onda 
može biti i nadpriroda), svemoguća svjesna posebnost sa extra 
moćima. U skladu sa tim ne postoje ni druga tzv. “duhovna bića" kao 
što su anđeli, demoni, meleci, djini, sveci i slično, kao ni posebni 
“duhovni, drugi svijet". Ono je direktno uvezano sa ovim Postojanjem 
jer je i njegov sastavni dio, ali i samo Postojanje. Znači nema drugog 
Postojanja. Ono je krajnja i svuda sadržinska čestica koja u sebi sadrži 
bit i osnovu Univerzuma, ona je i uzrok njegovog nastanka, ali i sam 
nastanak, uzrok njegovog razvitka ali i sam razvitak, razlog njegovog 
postojanja, ali i samo postojanje, razlog njegove svrhe ali i sama svrha, 
i razlog njegovog cilja, ali 1 sam cilj. Znači riječ je o esencijalnoj srži 
egzistencije Univerzuma i njegovog toka Postojanja. Ona je samim tim 
svuda oko nas i u nama. 


Vjera 


Od samih početaka svoga postojanja ljudski rod je težio da otkrije 
svrhu svoga bivstvovanja, odnosno čim je stekao sposobnost mišljenja 
u čovjeku se javila težnja da otkrije tajne Univerzuma i da ih tumači. 
Rođenje i smrt su bile neke od tih tajni sa kojima se prvo suočio. 
Najstariji dokaz o postojanju “duhovnog? vida u životu čovjeka 
imamo još iz paleolitika jer je pračovjek vršio obrede prilikom 
sahranjivanja svojih mrtvih. Dokazi o postojanju kultova i nekih 
oblika protoreligije postaju sve češći u kasnom paleolitiku. Religija 
kao jasan sistem vjerovanja etablira se u neolitiku. Već se sa 
sigurnošću može govoriti o egzistenciji vjerovanja u Veliku Majku, 
božanstvo plodnosti i rađanja. Historijski narodi poznaju 
reminiscencije vjerovanja u Veliku Majku kao boginja Demetre i 
Kibele. Od tada do danas kao uvijek prateća pojava ljudskog 
postojanja postoji i njegova želja da otkrije suštinu i razloge 
postojanja. Različiti su načini, od totemizma, animizma, politeističkih 
panteona, dualizma, helenske filozofske misli, ritualizma, 
racionalizma, abrahamističke religiozne misli, filozofskog 
monoteizma, panteizma, misticizma, agnosticizma, deizma, etike, 
historijskog materijalizma, ateizma i mnogih drugih bezbrojnih oblika 
tumačenja postojanja, Vjere i Boga. Znači da se kao posljedica pojave 
“duhovnog” izraza čovjeka javila i Vjera koja bi se najlakše mogla 
objasniti kao traženje puta ili kretanje po putu ka Istini. Znači Vjera bi 
bila staza po kojoj se čovjek kreće kako bi odgovorio na esencijalna 
pitanja o svome postojanju. To je jednostavno rečeno staza 
Spoznavanja, a ne sistem molitvi, obreda i dogmi. 





Tu svoju Vjeru čovjek je kroz historiju svoga postojanja mnogo puta 
doveo u iskušenje, znao je nekada i u potpunosti od nje odstupiti, ali je 
Vjera bila stalno prisutna, samo se manifestirala u više različitih izraza 
i pojava već prema stepenu historijskog, društvenog, ekonomskog, 
naučno — tehnološkog, političkog 1 intelektualnog nivoa određenih 
kultura. I kada je bila odbačena, kompromitirana i dovedena u 
iskušenje Vjera je živjela u glavama pojedinaca ili grupa, njihovom 
nasljedstvu da bi s vremena na vrijeme na svijetlo dana izbijale iskrice 
Vjere donoseći nagle i sudbonosne promjene u ljudskom društvu, 

pokrećući ga iz statičnosti ili ubrzavajući njegov dalji razvoj i 
naravno potiskujući degenerirane i prevaziđene religijske oblike. 
Vjera pomaže čovjeku da ispuni zadatak svoga postojanja. Vjera je 
sadržina. Forma samo zaokružje i predstavlja tu sadržinu. 
Religija 

Kada je riječ o terminima Vjera i religija, potrebno je navesti, i pored 
toga što se danas često ova dva termina smatraju 1 koriste kao 
sinonimi, da je riječ o dva sadržinski različita pojma. Ono što se danas 
predstavlja kao «vjera» ili «vjere» se može definirati bolje 1 preciznije 
kao religija, 1 u dobrom dijelu slučajeva su sušta suprotnost onoj 
suštini koja se ispravnije terminološki određuje kao Vjera. Religije bi 
se mogle objasniti kao institucionalizirane zajednice bazirane na 
postavljenoj, pridržavanoj i štićenoj dogmi, ideološkom načinu 
razmišljanja, historijskom procesu ili u slučaju mnogobrojnih kultova 
nastalim na osnovama “ovozemaljskih" interesa, fanatizma i neznanja. 
Historijskim razvitkom religije su u svom praktičnom djelovanju 
postale čisto ideološki, pa u pojedinim slučajevima i politički ili 
finansijski pokreti. U pojedinim društvima religija je i staleški 1 klasni 
čuvar, često i konzervator društvenog poretka. Samo npr. hinduizam je 
ljude podijelio u kaste, jedan sloj ljudi u potpunosti odbacio 
(nedodirljivi). Rimokatolička crkva je dugo vremena bila najvažniji 
činilac u odbrani feudalnog društva i najogorčeniji protivnik bilo 
kakvog progresa. Osmanska dinastija je uzurpirala kalifat 1 svoju 
sudbinu direktno povezivala sa sunitskim islamom. Ruska pravoslavna 
crkva baštineći tradiciju vizantijskog cezaropapizma toliko je bila 
nazadna i destruktivna po rusko društvo da su samo vanredne i surove 
mjere Petra Velikog mogle da preokrenu tok ruske historije. Primjeri 
iz današnjice Saudijske Arabije, Irana, Izraela gdje je ideologija 
religije smisao egzistencije režima ili Tibeta gdje se ideologija religije 
stopila sa političkim pokretom samo su dokazi koji potvrđuju pravilo. 
Karakterističan je slučaj Srpske pravoslavne crkve koja je izvršila 
potpunu identifikaciju srpskog naroda i same sebe. Svaka od tih 
religija je izgradila i svoj simboličko-identifikacijski kod. 


Pod simboličko-identifikacijskim kodom podrazumijeva se vanjska 
predstava religijsko-ideološke pripadnosti. To su : obredi, praznici, 
karakteristični pozdravi, jezik molitve, simboli, način odijevanja, 
tradicija itd. Vrlo je zanimljivo analizirati taj najznačajniji vid 
vanjskog predstavljanja tih religija. Na primjer polumjesec i zvijezda 
su se prilično kod pojedinih muslimanskih naroda udomaćili kao 
simboli religije. A u stvari su to simboli grada Bizanta, kasnije 
Istočnog rimskog Carstva, da bi ga poslije preuzele Osmanlije 1 
prenijele uzduž svoje Imperije. Taj simbol sa Islamom nema nikakve 
veze. Slično je i sa krstom, prve oznake ranih kršćana su bile ribe, da 
bi se tek kasnije udomaćio krst. Svi ovi simboličko-identifikacijski 
kodovi, iako tercijarnog značenja i produkt su uglavnom ljudskog 
djelovanja, imaju ogroman ako ne i prevashodno značenje, jer je lakše 
sa njima manipulirati narodom, nego tom istom narodu objašnjavati 
suštinu religiozne dogme. U svome praktičnom djelovanju religije su 
se, izuzev časnih izuzetaka, pretvorile i u sluge sujevjerja, straha 1 
idolopoklonstva, produkte mržnje i kaosa. 


Kao što se može iz svega navedenog vidjeti, religija u današnjim 
uvjetima zbog svoje i dogmatske i praktične krutosti, kao i poradi 
svoje prevelike —iskompromitiranosti u svakidašnjim stvarima 
sa staze Vjere. Suština povratka Vjeri, odnosno povratku kretanju na 
jedino ispravnoj stazi Saznavanja i Spoznavanja, je u odbacivanju 
religije kao dominirajućeg činioca u savremenom svijetu. Isto tako ne 
postoji više Vjera, kao što postoji na desetine i stotine različitih 
religija (a historija ih poznaje još na hiljade koje su se ugasile onda 
kada je i potreba za njima prestala). Vjera, odnosno staza Saznavanja i 
Spoznavanja je samo jedna. Naravno različiti su načini kretanja po toj 
stazi, što u skladu sa općim principom o slobodi savjesti i stalnoj 
težnji ka dostizanju istinite spoznaje (odnosno spoznajnom procesu) i 
nije tako loše. Zahvaljujući slobodi savjesti se olakšava pa i ubrzava 
kretanje po stazi jer se čovjek oslobađa dogmatskih okova koji ga 
neminovno sputavaju. A najbolji način da se čovjek povrati na stazu 
Vjere i da se njom pravilno kreće je korištenje razuma, te alatke koju 
je čovjek najviše razvio, i koju još i više, dublje i dalje treba razvijati. 

Manifestacije 


Pošto još uvijek nema konačne Spoznaje, normalno je očekivati da se 
razvije na desetine, stotine različitih shvatanja, odnosno manifestacija 
o toj Spoznaji i Saznanju. Te manifestacije mogu biti i rezultat 
individualnog rada i spoznaje ali i zajedničkog nastupa i rada određene 
grupe ili zajednice, i to upravo iz razloga različitih puteva spoznajnog 
procesa i individualiteta pojedinca ili zajednice. Te različite 
manifestacije su sasvim objašnjive i razumljive kada se zna da se još 
uvijek nije spoznala sva Istina, već je riječ o čitavom nizu 
fragmentarnih spoznaja. Te manifestacije mogu biti i naučnog i 
filozofskog i etičkog i religioznog pa i drugog karaktera. Ta različitost 
je i sasvim dobra pa i poželjna jer omogućava svestraniji, nedogmatski 
razvitak i ubrzanije kretanje, bez dogmatskih zapreka, na putu ka 
konačnoj punoj spoznaji Istine, ali samo pod uvjetima da nijedna od 
manifestacija za sebe ne zahtijeva apsolutizirajuće 1 vladajuće pravo, 
ukoliko ne zastupa uski dogmatski stav, uvažava druge manifestacije, 
ne izaziva sukobe i dozvoljava pojedincima ili zajednicama da 
samostalno razvijaju svoje stavove i shvaćanja. I tako sve dok se ne 
dostigne konačna Istina i Spoznaja, a za to će nesumnjivo trebati još 
vremena. 


Materijalno i “duhovno” su povezani i čine jednu čvrstu cjelinu, kada 
bi nestao jedan svijet ni drugi ne bi postojao, ustvari i “duhovni” i 
materijalni život su sastavljeni od iste supstance-čestica (atoma, 
elektrona i sl.), pa se može reći da ne postoji neki zasebni “duhovni” 
svijet niti život. Tjelesno vaskrsenje je nemoguće, jer tijelo nije 
vječno, nije moguće da se čestice poslije propasti tijela ponovo skupe 1 
sjedine. Na klasičan način zamišljeno vaskrsenje tijela protivi se svim 
zakonitostima Univerzuma. Raj i pakao u klasičnom smislu kako se 
zamišlja isto ne postoje. Ako se čovjek pridržava zakonitosti 
postojanja onda je u «raju», u suprotnom je u «paklu». Do Saznavanja 
i Spoznavanja se dolazi samo istraživanjem, = otkrivanjem, 
razmišljanjem, rasuđivanjem i zaključivanjem, svaki iracionalizam i 
strah dovodi samo do gubitka. Saznavanje ne može biti skup mističkih 
radnji (misterija) koje se periodički upražnjavaju niti je to skup strogo 
određenih dogmi, nego prije svega svestrano istraživanje i 

Posvećivanje, normalno i racionalno prihvaćanje i odbacivanje 
argumenata, i stalna potraga na svim poljima. Tako je nepotrebna 
manifestacija u smislu obreda, misterija i žrtvovanja. 


Spoznaja je krajnji cilj, najveći stepen vjerske spoznaje. Potpune 
spoznaje još ni sada u svijetu niko nije svjestan. Današnji čovjek je 
ipak bliži toj spoznaji nego što je to bio njegov predak u ranom 
srednjem vijeku koji je vjerovao da je zemlja ravna. A danas smo 
proniknuli u tajne atoma i DNA. I svakim danom čovječanstvo, 
zahvaljujući snazi svoga razuma i tijela, sve je bliže toj spoznaji dok 
jednog dana čovjek ne ostvari cilj svoga postojanja=konačnu 
Spoznaju. 


Čovjek se nalazi u stalnom procesu sticanja Spoznaje, koja se stiče iz 
trenutka u trenutak. Ni jedan moment u sadašnjem dobu raspolaganja 
stepenom spoznaje nije apsolutan. Uvijek se dolazi do novih podataka, 
do novih stavova, ispravljaju se greške, korigira. Sve se nalazi u 
jednom nizu stalnog poboljšavanja, usavršavanja, unapređivanja i 
produbljivanja spoznaje, praktično iz sekunde u sekundu. Analiziraju 
se i podvrgavaju skepticizmu svi detalji, usavršava se naš razum, 
postajemo jači, moćniji. Sticanje Spoznaje ne znači samo mistično 
udubljivanje u teološke odredbe i filozofske rasprave, nego i svaki 
praktični rad, koji nam se na prvi pogled ne čini kao proces sticanja 
spoznaje, ali svaki apsolutno svaki produkt naše djelatnosti (umne i 
fizičke), može značiti i proces sticanja spoznaje. Tako se praktično i 
čovjek koji stvara u fabrici, seljak u polju, pronalazač i intelektualac 
nalaze na istom putu Spoznaje, jer se svi oni nalaze u čvrstoj 
međuzavisnosti odnosa, i jedan bez drugog ne bi mogli postojati. 
Svaki čovjek je u principu slobodan u svojoj spoznaji i svijesti. Svaki 
čovjek je sposoban da se sam upusti u Vjeru, i nije mu potreban 
nikakav institucionalizirani posrednik. 


Da bi se što lakše unapređivao zadatak, mora se skupiti sve stečeno 
znanje, koje je bilo posljedica postojanja. To zajedničko skupljeno 
znanje je neprocjenjivo bogatstvo, a onaj ko raspolaže većim znanjem 
i umijećem, bliži je Spoznaji. Najveća vrijednost koju Vjera zahtijeva 
je stvaralački rad i težnja napretku, jer je svaki rad smisao postojanja. 

Rad produhovljuje, sprečava dekadenciju, oplemenjuje dušu. Rad je 
spasonosan za čovjeka. On ga oslobađa zli misli, usmjerava na nešto 
konstruktivno i približava Spoznaji i to je jedan od osnovnih alata 
kojima smo obdareni. 


U biti postoje dvije strane koje su suprotstavljene. Uvijek postoji nešto 
ili neko što usporava napredak, kretanje na putu Spoznaje ili ugrožava 
njihove vrijednosti. Ovakva dualistička egzistencija je uzrokom borbi 
koje nasuprot proizvode veliku energiju koja je pokretač ljudske 
civilizacije, jer su «dobro» i «zlo» međuzavisni i međusobno prožeti. 
Nije baš lako nekada ni u pojedinim slučajevima dokučiti što je to 
«dobro» a što «loše». U svakom čovjeku su prisutne ove strane i na 
njemu samom je da se u sebi izbori, da prevlada zlo u sebi, da olakša 
svoje kretanje na putu Spoznaje, da pomogne i drugima da to zlo 
prevladaju, ili ako nije moguće da to zlo eliminiraju. Čitav Univerzum 
i sve što postoji od najmanje tvarne supstance, je međusobno povezano 
zahvaljujući uzročno-posljedičnoj vezi, jer je sve što je postojalo, 
postoji i što će postojati potekli iz jednog jezgra, razvijajući na osnovu 
zakonitosti procese svoga daljeg odvijanja. 


Sloboda savjesti 


Svaki čovjek ima pravo na slobodu savjesti u poimanju i doživljaju 
Vjere, odnosno svako ima garantirano pravo da to svoje poimanje 1 
izrazi. Niko nema pravo da slobodu savjesti čovjeka sputava i veže je 
samo za jednu usko preciziranu i krutu dogmu o Spoznaji i procesu 
Saznavanja. Jer pošto čovjek još uvijek nije stekao potpunu spoznaju, 
onda je samim tim i besmisleno tvrditi da postoji jedna zaokružena 
dogma, i zato je potrebno razvijati slobodu savjesti jer se jedino tako 
mogu steći uvjeti da nekada u dalekoj budućnosti čovječanstvo dođe 
do konačne spoznaje. Do Saznanja i Spoznaje se dolazi etapno, u više 
faza, i svaka nova etapa saznanja treba da bude obuhvatnija, bolja, 
savršenija i preciznija. 

Posvećenost objekata, mjesta i idola 


Nepotrebno je i postojanje i nekih posvećenih objekata (hramova), 
mjesta (npr. za hodočašća) i idola iz dva jednostavna razloga, prvo jer 
se Saznanje može sticati bilo gdje, zatim jer je Ono svuda i jer u 
krajnjoj konsekvenci iz njega proizlazi. U ranijim razdobljima 
hramovi, mjesta za hodočašća i idoli su imali svoju jasnu (u pojedinim 
slučajevima i općekorisnu) funkciju. Ona su bila mjesta oko kojih 1 u 
kojim se okupljalo stanovništvo, imali su i arhivsku službu, pa i 
obrazovno-vaspitno 1 ekonomsku sadržinu. Ali u današnjim uvjetima, 
njihovo postojanje je postalo prevaziđeno 1 izlišno posebno imajući u 
vidu da njihova neka specijalna božanska posvećenost ne postoji. 
Naravno, to ne znači da određene grupe istomišljenika ne trebaju da 
imaju neka mjesta za okupljanje, druženje, razmjenu mišljenja i 
stavova. Ali ti objekti ili samo mjesta imaju samo tu praktičnu 
funkciju i ništa više. 


Poruke 


Bog ima direktnu vezu sa svakim čovjek, jer je i on jedna od 
posljedica njegovog postojanja i djelovanja. Naravno, ne razumijevaju 
svi na isti način tu vezu, niti su je uopće svjesni, a 1 različiti su i nivoi 
inteligencije i sposobnosti svakog od ljudi. Neki pokušavaju dublje i 
dalje proniknuti u tajne postojanja i nalaze se aktivnije na stazi Vjere. 
Zato su je i pokušavali rastumačiti preciznije i detaljnije, i iznijeti 
svoje mišljenje. Njihova mišljenja su, sasvim logično, bila uvjetovana 
razinom dostignutog općekulturnog i civilizacijskog razvitka, te 
praktičnih pitanja do općih teorijskih postavki. Pa i njihova učenja, 
često sistematizirana u nekoj vrsti knjige ili običnog spisa, je potrebno 
primarno shvatiti u tome kontekstu odnosa datog vremena, prostora i 
okolnosti (prilika). 


Po Islamu muškarcima je zabranjeno da nose svilu i zlato. Ovo je 
najbolji primjer kako sve treba promatrati u kontekstu vremena, 
prostora i okolnosti i kako je potrebno shvatiti suštinu odredbe, a ne 

EFT 


ograničava luksuz ili zabranja pokazivanja luksuza i javnog 
iskazivanja statusnog društvenog i imovinskog položaja. U VII. st. 
zlato i svila su imali znatno drugačiju vrijednost nego danas. Svila se 
uvozila sa Dalekog Istoka i bila je skupa, a zlato je bilo najvažnije 
sredstvo plaćanja. Danas je situacija znatno drugačija. Svila i zlato 
nemaju ni približno takvo značenje kao u ranom srednjem vijeku. 
Danas su statusni simboli skupi automobili, skupa markirana odjeća 
koja nije svilena... i slično. Zanimljiv je primjer zabrane korištenja 
vina. Svrha te odredbe je borba protiv zavisnosti i gubljenja razuma 
uslijed opojnih sredstava, a ne puka zabrana da se pije vino (koje ima 
i korisnih osobina za čovjeka ako se konzumira kako treba i u 
umjerenim količinama). Danas su od alkohola mnogo opasniji droga 
(u svim varijantama od marihuane do sintetičkih droga, heroina i 
kokaina) i cigarete. I bukvalnim shvatanjem i prihvatanjem gole 
forme odredbe droga bi bila dozvoljena, a vino ne, što bi bio 
paradoks. Slično je i sa poligamijom u Islamu. Odredbe koje kao 
formalno dozvoljavaju poligamiju u suštini je upravo onemogućavaju, 
jer su tako postavljene da je nemoguće ispuniti uvjete da bi se uopće 
mogla upražnjavati poligamija. Sličan primjer je i sa ropstvom, jer 
formalno Kuran dozvoljava ropstvo, međutim u suštini ga osuđuje. 
Znači vjerovati u nešto ne znači samo se zadovoljavati predoćenom 
formom ili se slijepo i nekritički držati nje, nego upravo 
suprotno>otkrivati suštinu koja se krije iza predočenog formalnog 
oblika. Pitati zašto, zbog čega i kako je temelj vjerovanja. 


Nažalost ta učenja su se često pretvarale od budućih generacija u 
najobičnije dogme, pa i političke, društvene i općekulturne ideologije 
koje su u velikoj mjeri oblikovale ljudske zajednice. Zato je i 
pogrešno odnositi se prema tim mišljenjima čisto dogmatski, pa i 
idolopoklonički, posebno ako su ona pretočena u knjigu, spise ili 
samo skup obreda/misterija. Jer na stazi Vjere su bili ne samo ti 
poslanici ili posvećene osobe, nego i mnogi filozofi, naučnici, 
kulturnjaci, istraživači itd. 

U skladu sa osnovnom vodiljom Vjere o strogom jedinstvu Boga 
potpuno je pogrešno vjerovati da se božansko manifestira još u 
nečemu. Znači pridavati osobine Boga, odnosno manifestacije 
Konstantne Zakonitosti, Apsolutne Istine i Svog Znanja samo, 
posebno nečemu, što je proisteklo iz njih je u direktnoj suprotnosti sa 
monoteizmom. Radi toga je izlišno smatrati da se Bog manifestira još 
u nekim oblicima, odnosno prosto rečeno da su neke religijske knjige 
ili pojedinci zamjena za Boga. Pošto je sve proisteklo iz Bogane može 
se govoriti da je samo nešto bliže, ili da samo nešto ili neko sadržava 
posebnu njenu božansku sadržinu. SVE JE BOŽIJE. 


Ateizam obrazovanih 


Prisutna pojava u današnjem svijetu jeste stanje svijesti i “duhovnosti” 
koju možemo tehnički nazvati ateizmom obrazovanih. U ovom slučaju 
se radi o činjenici da se jedna značajna, obrazovana populacija 
deklarira kao ateistička. Uzroci ovoga su vrlo jednostavni. Oni se kriju 
u oblikovanim dogmama institucionaliziranih religijskih zajednica. 
Pojedinac se sreće sa tim dogmama, koje su skoro uvijek djelo 
historijskog razvitka. One su u velikom broju slučajeva strogo 
dogmatske, okoštale, tradicionalističke i prevaziđene. Ali one su se 
toliko poistovjetile sa Vjerom i Bogom da smatraju da i najmanje 
odstupanje od nje smatraju bezvjerstvom, bezboštvom ili ateizmom. 
Kada se pojedinac nađe u školovanju suočen sa nizom naučnih 
dostignuća ili shvaćanja koja djelomično ili u potpunosti odstupaju od 
dogmi, ili ih i jasno pobijaju, koje je pojedinac ranije upoznao, 
njegova reakcija jeste napuštanje tih dogmi. Za razliku od toga 
vjerovanje u Ono sa njegovim manifestacijama — Konstantne 
Zakonitosti, Apsolutne Istine i Svog Znanja ne podrazumijeva 
religioznost, nego upravo ateizam u izvornom obliku jer odriće 
postojanje natprirodnog bića sa zasebnom sviješću i posebnim 
moćima. 

Idolopoklonstvo 


Idolopoklonstvom se definira svako stajalište da se suština Vjere, 
Saznanja i Spoznaje krije u samo jednom idejnom ili materijalnom 
segmentu Univerzuma, na kojeg se prenose prerogativi Boga i Vjere i 
kojima se klanja. Na primjer u nekom čovjeku, totemu, duhu, 
kipovima, zgradama (tzv. božji hramovi), izvjesnoj ideji, danu ili 
prazniku, knjizi, simbolu, pjesmi i slično. Samim tim 
idolopoklonstvom se ne mogu definirati oblici umjetnosti. 
Idolopoklonstvom se danas može smatrati i skoro najveći dio 
“duhovne” muzike. Idolopoklonstvo su i takozvani religiozni praznici, 
kojekakvi meteoriti kojima se klanjaju, kipovi, i sl., za koje se veže 
samo supstanca božanskog ili religijsko posvećenog. 


Predestinacija 


Načelno rečeno, čovjek je kovač svoje sudbine, ali ga zakonitosti 
oblikuju, usmjeravaju, korigiraju i u skladu sa svojim htijenjima 
oblikuju u većoj ili manjoj mjeri. Ukratko rečeno, ljudska aktivnost i 
sudbina je ograničena u apsolutnom smislu samo sa okvirom/sferom 
koji oblikuje Ono, odnosno Konstantna Zakonitost, Apsolutna Istina i 
Svo Znanje. 


Grijeh 
Ako je grijeh počinjen on ostaje, i nema toga ko ga može izbrisati, jer 
njegove posljedice žive u postojanju i dok god žive počinjeni grijeh 
postoji. Naravno dejstvo počinjenog grijeha se može ublažiti, ili 
smanjiti ali fizički je nemoguće ih i ukloniti. Radi toga treba 
izbjegavati počiniti grijeh, jer se on ne može otplatiti nikakvim 
molitvama i darivanjima. 

Smrt 


Šta je najveća tajna života, to je njegov kraj, smrt jedne jedinke. Ona 
izaziva strah, strepnju, a to je jedina neminovnost koja čeka svaku 
živuću jedinku. Svaka smrt rađa nove živote, bez nje ne bi bilo života, 
i obrnuto ona je sastavni ciklus stalnog obnavljanja, u procesu "života" 
živoga. Zato se ne treba plašiti smrti. Kada prestaje naš fizički život, 
mi nastavljamo dalje postojati kroz sve ono što smo postigli, ostvarili, 
ostavili, uradili 1 učinili u toku cijeloga našeg fizičkog postojanja, a 
koje odzvanja kroz vječnost. Još je ranije rečeno da čovjek nakon što 
umre nastavlja svoja djela u tri slučaja : ako ostavi trajnu zadužbinu, 
ako ostavi znanje kojim se drugi koriste i ako ostavi dobro odgojeno 
dijete. 


Da li postoji «drugi svijet» ,«onozemaljska realnost» u kojoj 
vladaju neke druge zakonitosti u odnosu na Univerzum 


Mnoge pojave, situacije, doktrine, i pored mogućih opravdavanja i 
objašnjena za njih a koja se mogu izvesti sa stanovišta realne i date 
situacije, ipak često ostaju neobjašnjive sa sadašnjim nivoom znanja ili 
su sa moralnog stanovišta vrlo upitna. Zbog prevazilaženja ovih 
nedoumica a i da bi, u slučaju neke dogme koja je upitna i sa moralnog 
i sa logičkog stanovišta, ona mogla biti provođena uz što manje 
protivljenja pa i otvorenog suprostavljanja, mnogi narodi i pojedinci su 
u toku čitave historije morali da ovakve čisto svjetovne potrebe 
objašnjavaju nekim magijskim zahtjevima i ,onozemaljskim“ 
interesima koje su po svojoj suštini iznad bilo kakvih „ovozemaljskih“ 
potreba, razumskih shvatanja i dilema. Kao takve te magijske, 
,onozemaljske“ potrebe se moraju bespogovorno izvršavati, bez 
postavljanja pitanja ili dovođenja u sumnju, jer one se same po sebi ne 
mogu objasniti bilo kakvim razumnim rješenjima niti su podložna 
svjesnom i logičkom shvatanju, jer ona su takva kakva su i moraju se 
izvršiti. Kao što vidimo jedna čisto svjetovna «ovozemaljska» potreba 
radi rješavanja nekih nedoumica, objašnjena nekih pojava koja još 
uvijek nisu objašnjena sa naučnog stanovišta ili prevazilaženja 

moralnih dilema, traži da bi mogla biti primijenjena stvaranje 
,onozemaljskog“, nekog drugog svijeta u kome vladaju neke druge 
zakonitosti, koje čovjek ne može i neće nikada moći spoznati niti mu je 
uopće određeno da ih u potpunosti shvati i spozna. Taj novi izmišljeni 
svijet postoji u stvari samo u religijskoj svijesti određene zajednice ili 
pojedinca i služi samo kao opravdanje ili objašnjenje za neke postupke 
ili za neke pojave u stvarnom svijetu. I spomenuto shvaćanje religije o 
neobjašnjivosti ,onozemaljskih“ interesa i zahtjeva ,,ovozemaljskom“ 
logikom i zakonitostima postojećeg Univerzuma nalazi se u samim 
osnovama na kojima počiva velika većina religija. Ovo je jedan od 
zajednica ili pojedinaca pod religiozni plašt kako bi se one mogle 
provoditi uz što je moguće manje otpora, postavljanja logičkih i 
razumskih pitanja. Tako vidimo kako se jedna svjetovna potreba 
objašnjiva sasvim prozaičnim i racionalnim razlozima pretvara u 
religioznu potrebu koja je kao neobjašnjiva „ovozemaljskom“ logikom- 
paradoks. Spomenutim paradoksom se uostalom ujedno spriječava i 
postavljanje nekih vrlo neugodnih pitanja, ali i sigurno olakšava i 
savjest mnogih onih koji su obavljali i još uvijek obavljaju te obredne 
čini, ili ih samo podsticali 1 odobravali ili se iz raznoraznih razloga 
(neznanja, lijenosti, straha, fizičke ili psihičke nemogućnosti, nemanja 
vremena i sl.) nisu logički upuštali u pokušaje. U suprotnom, krajnja 
konsekvenca bi moglo biti potresanje ustaljene strukture na kojoj 
počiva poredak i sistem moći i odnosa u određenoj zajednici. 


Znači religija se sastoji i u uvođenju ili bolje rečeno izmišljanju novoga 
paralelnog, tzv. natprirodnog svijeta koji raspolaže sa svojim 
zakonitostima na kojima je postavljen i po kojima funkcionira i koji bi 
kao takav trebao biti nedokučiv običnom čovjeku. Ali činjenica je da 
jedino taj svijet čovjek, u bilo koje vrijeme svoga razvitka uspijevao u 
sklopu svojih religijskih dogmi, mogao u potpunosti dokučiti i 
objasniti, iz sasvim jednostavnog razloga jer ga je čovjek izmislio. 
Nasuprot toga čovjek polagano stiče spoznaju o stvarnom, 
,ovozemaljskom“ svijetu, Univerzumu, odnosno Postojanju te tako 
dolazimo u kontradikciju, jer dok čovjek poznaje stvarno drugi svijet, 
koji bi kao trebao biti njemu nedokučiv, njemu su još uvijek 

nedokučive sve zakonitosti stvarnog Postojanja koji mu je dokučiv i 
koji u stvarnosti jedini i postoji. 


Naravno uvijek postoji opasnost da se uslijed određenih okolnosti 
dovede u pitanje i sama religiozna potreba. Zbog toga dolazi do 
uobličavanja svjetovne sankcije za sve one koji bi se usudili da 
dovedu u pitanje religioznu potrebu. Tako bi polako nastajao začarani 
krug : ,ovozemaljska potreba“ (za objašnjenjem pojave ili 
opravdanjem postupkaPtraži natprirodno objašnjenjePopet 
natprirodno objašnjene traži „ovozemaljsku zaštitu“. Na ovako 
postavljenoj podlozi se stvara vremenom sve konzervativnija i 
autarhičnija zajednica. Ukoliko se gore postavljeno pravilo usko i 
apsolutno shvaća, propisuje i primjenjuje zajednica u kojoj se javila 
tako dogmatski postavljena religijska svijest naći se će u velikoj 
opasnosti zaustavljanja ili značajnog usporavanja svoga razvitka. 


Nema drugih zakonitosti, istina i znanja izvan našeg Postojanja. 
Samim ne postoji neki drugi, božanski svijet koji bi bio drugačija 
realnost sa zasebnim sistemom zakonitosti, zasebnim istinama i 
zasebnim znanjima u odnosu na zakonitosti, Istinu i Znanje 
Postojanja. Ukratko rečeno nema drugog Postojanja u odnosu na naše 
Postojanje, pa drugačije mišljenje, odnosno uvođenje drugog 
zamišljenog svijeta i njegovih posebnih zakonitosti, predstavlja 
najobičniju kontradikciju. Tako je egzistencija drugog, tzv. 
„duhovnog svijeta“ nemoguća. Znači da je besmisleno traženje 
objašnjenja u natprirodnom izmišljenom svijetu za neke prirodne 
pojave ili neke postupke u Postojanju, jer kako tražiti nešto iz nečega 
što ne postoji. Jedini ispravni put se sastoji od istraživanja, 
razmišljanja, logike, dokazivanja, saznavanja ili na osnovu deduktivne 
metode (l.postavljanje zakonitosti 2. izvođenje zakonitosti 
3.otkrivanje pojave 4. apsorbiranje znanja 5. postavljanje i 
prezentacija aksioma istine). 


I na kraju da se rezimira, čovjek je tako u nemogućnosti da otkrije sve 
zakonitosti ni da objasni sve prirodne pojave, u svrhu tih objašnjena, 
izmislio u svojoj mašti novi svijet za koji je čovjek stvorio i 
zakonitosti na kojima počiva taj svijet i preko toga natprirodnog 

svijeta posredno objašnjava neke zakonitosti stvarnog svijeta. U tome 
drugom svijetu je sve jasno za čovjeka iako on njemu nije niti istinski 
niti aktivno pripadao. Tako je bar u svojoj svijesti čovjek našao bar 
privremeno rješenje mnogih svojih nedoumica koja su se postavljala 
pred njega u toku razvitka ljudske vrste. A onda je, na drugoj strani, na 
osnovu izmišljenih zakonitosti koje vladaju u tome drugom 
natprirodnom svijetu, čovjek u okviru našeg Univerzuma formirao 
pravila koja pretače u postojeći Univerzum. Ta pravila se manifestiraju 
u našem svijetu u obliku religijske dogme, obreda, molitvi 1 magijskih 
rituala, propisivanja načina života i ponašanja. I kao što smo dokazali 
tako su i svi religijski obredi i propisi djelo ljudi. 


Obredi 


U vjeri je važna samo suština, a ne forma. Vjera se čini i doživljava 
stalno. Vjera je kontinuirana i neprekinuta stvar. Dok se rade i 
najprostiji poslovi ljudi su na putu Vjere. Radi toga su potpuno 
nepotrebni obredi, molitve, hodočašća, postovi i slično. Potrebno je 
dolaziti do suštine i kretati se na putu kontinuirane spoznaje. Voditi 
uzoran život pun vrlina, ne raditi zlo, raditi, truditi se, razmišljati, 
spoznavati, saznavati, usavršavati se, biti odgovoran, poučavati, 
stvarati i ići stalno dalje, dosezati novo i tragati za konačnom 
Spoznajom. Nikakva molitva, obredi, vrađbine, magija, misterije ili 
posvećenost dogmi ne može zamijeniti ove gore navedene podvućene 
postulate, niti može poništiti počinjene grijehe ili učinjeno zlo. Svaki 
postupak, svaka kretnja čovjeka mora biti u skladu sa Vjerom i gore 
navedenim podvućenim postulatima. 








Dogma o izbjegavanju lažnog straha od Boga 


Vlast religije se jednostavno postiže, postizanjem atmosfere straha i 
masovnom psihozom, koja se može postići na različite načine. Prvo 
sujevjerjem, a drugo instrumentalizacijom mnogobrojnih čuda. Ovo 
može donijeti i zamašna novčana sredstva. Vjernikom nema pravo da 
se naziva onaj koji ne zna u šta vjeruje, nego vjeruje ljudima, lažima i 
gluposti. Potrebno je napomenuti da svako iracionalno razmišljanje je 
zlo koje vodi samouništenju, samim tim se mnoge sektaške, afektivne, 
mističke sekte, nekada prelazeći i u opasne političke pokrete mogu 
okvalifikovati kao potencijalno opasne, jer zavode ljude, uništavaju 
njihov ratio i usmjeravaju ga u pogrešnom pravcu. Osjećaj misterije 


treba izbjegavati, jer predstavlja primitivno stanje duha koje je 
civilizirani čovjek prerastao. Vjernici se apsolutno nemaju razloga 
plašiti Boga, jer im Ono u konačnici samo pomaže, uostalom zašto se 
plašiti onoga čega smo dio i zbog čega smo ovdje. Mi nismo ni robovi 
niti djeca Božja, nego izvršioci Božjih namjera. 


Kozmogonija 


Kako smo nastali, gdje je i šta je početak, ta se pitanja postavljaju već 
milenijumima, još od vremena prve pojave ljudske svijesti. Činjenica je 
da se dogmatska, bukvalna tumačenja kozmogonije ne mogu prihvatiti. 
U ustvari dogmatičari koji uporno brane neodrživo, nasilno održavaju 
nekakav sukob sa naukom. Ali danas se mora prihvatiti da su 
dinosaurusi postojali, i najvažnija činjenica da je čovjek nastao od nekih 
vrsta primata dugim razvojnim procesom. Ali upravo ovaj proces, 
uvjetno ga nazovimo “teorijom evolucije", najviše govori o postojanju 
tih općih nepromjenjivih zakonitosti. Jer se samo tako precizno 
izvedeni proces koji je od jednostavnih oblika mikroorganizama, ili još 
od nekih prelaznih oblika iz neorganskog svijeta u organski svijet, 
vodio do čovjeka, vrste koja je sposobna da sa istim tim 
mikroorganizmima, virusima pa i alkoholom manipulira može smatrati 
posljedicom djelovanja zakonitosti Postojanja. Ništa se ne može sa tim 
mjeriti, nikakvo čudo koje naša svijest u sadašnjem obliku može 
zamisliti, nemjerljivo veće od svih čuda koje nam dogme predstavljaju 
o postanku svijeta i života. Samo su takve zakonitosti mogle voditi 
primitivne primate da siđu na zemlju, da počnu misliti 1 kreativno 
stvarati, da izgrade civilizaciju i otisnu se u nepregledne daljine 
kozmosa. Van tih zakonitosti koje se stalno odvijaju prema naprijed, 
nikada prema nazad ništa ne postoji, pa je i razumljivo da se i čitavo 
Postojanje, uključujući i sam život kreću prema naprijed prema 
ostvarenju Cilja. Vjerovanje u ono što se daje mitom, fantazijama i 
historijskom tradicijom je pogrešno, a posebno je besmisleno tvrditi da 
je čitavo stvaranje nastalo za samo par dana. Pa zar nema većeg i 
epohalnijeg djela i čuda od razvitka koje već postoji milijardama 
godina. 

Sredstva ostvarenja Vjere 


1. Odstupanje od bilo kakvog bavljenja doktrinom i od svakog 
formalnog rituala, obreda ili religioznih misterija. 


2. Bogosluženje treba osloboditi od svakog vanjskog i materijalnog 
rituala (obreda, misterija), radi toga da bi unutrašnji vjerski doživljaj 
bio koliko je moguće dublje vezan uz osobu vjernika, svakog trenutka 
i na svakom mjestu. 


3. Doživljavanje Vjere i kretanje po njenoj stazi ne može biti 
ograničeno na neko osobito vrijeme, neko osobito mjesto, na 
svečanosti i posrednike. 


4. Dobar je vjernik onaj koji se drži kreativnosti, preduzimljivosti, 
moralnosti, poštenja, časti, ponosa, čovjekoljublja, marljivosti, 
istrajnosti, upornosti, unutrašnjoj snazi, umijeću, zdravoj ambiciji, 
štedljivosti, skromnosti, jednostavnosti. 


Svrha postojanja Vjere 


Suština Vjere jeste njeno stalno dograđivanje kako bi jednog dana 
čovječanstvo bilo sposobno da dokući i ovlada Spoznajom. Znači sve 
dok se ne dođe do toga stalnim napretkom i usavršavanjem ne postoji 
sistem dogmi koji će jednom za svagda odgovoriti na to pitanje. Ovo 
je mukotrpan i težak zadatak, ali treba vjerovati da će jednog dana biti 
ostvaren. 


Ko su neprijatelji Vjere. 


Prvi i najopasniji neprijatelji su oni koji su izdali temeljne vrijednosti 
radi nekakvih religioznih ideologija. Zatim dolaze oni koji 
zloupotrebljavaju religiju u dnevnopolitičke svrhe i međusobna 
razračunavanja. Potom oni koji se ne pridržavaju humanih zakona. 

Kako doći do sistema u Vjeri 


Pošto Vjera nije ideološka dogma, nego i “duhovna” i filozofska i 
etička misao čovjeka, samim tim je nepotrebna posebna zajednica u 
smislu uspostave njene infrastrukture i njenog egzistiranje kao neke 
profesionalne organizacije koja brine o obredima, molitvama i sl. 
Historijska praksa je pokazala da su ove institucije u današnje 
vrijeme izgubile svoju svrhu i pretvorile se u ideološko-političke 
zajednice 1 grupacije. A pošto Vjera nije odvojena od svjetovnog 
života, u smislu nekog posebnog “duhovnog” entiteta, nego zajedno sa 
posebne grupe ljudi, nego kompletnog čovječanstva. U principu, svaki 
čovjek treba da se pridržava Vjere, da aktivno i individualno i u grupi, 
već kako mu više odgovara i kako mu govori njegova savjest, 
učestvuje u njenoj spoznaji. Ali kako bi se ta Spoznaja olakšala, 
postoji i poseban sloj stanovništva koji bi se profesionalno bavio ovom 
pomoći, najviše u vidu nastave u školama i sličnim institucijama. Oni 
nisu svećenstvo, ni neka “duhovna”? kasta, nego najjednostavnije 
rečeno profesori ili nastavnici koji bi bili obrazovani na isti način kao i 
ostala zanimanja. U svrhu toga otvorila bi se visokoškolska ustanova 
"vjersko-etičko-filozofska" ili sa nekim drugim imenom gdje bi se 
primarno studirale teološke, filozofske 1 historijske i sl. nauke, a koje 
bi doprinosile daljoj 1 sadržajnijoj ljudskoj potrebi da na bazi 
“duhovnosti”, filozofije i etike pronikne u tajne svoga postojanja. Na 
toj instituciji koja bi bila središte čitavog vjerskog života proučavao bi 
se razvoj ideje o Bogu od pamtivijeka do danas, a sve u cilju da se 
približimo konačnoj Spoznaji. Sva različita vjerska, religiozna i 
filozofska shvaćanja bez nametanja samo jedne i bez ikakve 
isključivosti, u slobodnoj razmjeni ideja i dubinskom istraživanju na 
svim poljima razvijala bi se pozitivna svijest kod pojedinca, a sve sa 
ciljem istinske Spoznaje. Pristup u tu instituciju je otvoren svim 
ljudima, bez ikakve diskriminacije na isti način kao i u ostalim 
visokoškolskim ustanovama. Samo oni koji su završili ovaj stepen 
obrazovanja ili imaju adekvatno znanje mogu predavati u javnim 
školama, dok bi se drugi sadržaji tzv. "vjeronauka" izbacili iz javnih 
obrazovnih institucija, jer nju predaju nekompetentni pojedinci koje 
šalju isto tako nekompetentne religijske zajednice a i gradivo koje 
predaju je neodgovarajuće, dogmatsko 1 nerazumljivo. Umjesto tzv. 


vjeronauke uvodi se obavezni predmet «Historija, etika, filozofija i 
suština vjera». Da bi se ojačala ova institucija treba forsirati da oni 
pojedinci koji su dosada bili visokoobrazovani, a i imaju veliko znanje 
u teološkim i filozofskim pitanjima a bez obzira kojoj su religijskoj 
zajednici pripadali pređu u ovu visokoobrazovanu instituciju. Svaka 
zajednica određuje da li je njoj ta institucija univerzitetskog karaktera 
potrebna. 


Sami građani mogu, ako žele, da formiraju posebne kružoke ili ad-hok 
komitete, neke vrste zajednica vjernika koji bi raspravljali o Vjeri, u 
kojoj bi se birao predsjedavajući ali bi on bio samo primus inter pares. 
U zajednice vjernika bi bio otvoren pristup i odlazak svim građanima 
bez ikakve diskriminacije. Ali one su samo neformalne skupine i nisu 
nikakva posebna institucija. Svi vjernici su u okviru zajednice 
ravnopravni, imaju pravo na svoje mišljenje, slobodu savjesti, rad i 
aktivnosti. Svake godine vjernici u okviru zajednice biraju i 
predsjedavajućeg zajednice. Predsjedavajući nije profesionalna 
dužnost. Predsjedavajući mora posjedovati kvalitete kako bi obavljao 
čast predsjedavajuće : mora biti obrazovan, iskusan, moralno 
besprijekoran i sposoban. Sve zajednice vjernika su nezavisne jedna od 
druge i organizirane su na prostornoj ili interesnoj osnovi. One su 
među sobom solidarne i obavezne su da pomažu sve svoje vjernike. U 
zajednicama vjernika ne postoji totalitarno dogmatsko mišljenja ili 
pridržavanje nekoj apsolutnoj istini i dogmi. U njima vlada 
demokratski duh i niko nema pravo da drugome uskraćuje pravo na 
izražavanje ličnog mišljenja o pitanjima Saznanja i Spoznaje bez 
obzira kakvo ono bilo i sa kojih pozicija se polazilo i kakvi se 
argumenti uzimali, jer rasprava i razmjena mišljenja je najbolji alat za 
ovo pitanje. Svećenstvo kao profesionalni i posebni stalež u ovim 
zajednicama ne postoji. 


25 


Zanemareni Bog. Bog ili religija, čemo smo posvećeniji i šta nam je 
važnije 

Postomodernistički svijet odlikuje jedna vrlo zanimljiva pojava, koja je 
toliko prisutna ali je slabo prepoznata. Riječ je o fenomenu koji pogađa 
uglavom pripadnike abrahamističkih denominacija, ali sve više uzima 
primat i u neabrahamističkim religijama (npr. u mijamarskom i 
tibetanskom budizmu). Zadnje decenije su upravo svjedokom 
uzdizanja fundamentalističkih pokreta na osnovi religijskih dogmi. To 
se ispoljava često uz vrlo isključiv, pasivno — agresivno ili prosto 
agresivni nastup, često sa značajnim izlivima netolerancije, 
nepoštivanja, unutarnjih nagomilanih frustracija i sl. Kada se detaljnije 
analizira taj religijski fundamentalizam, ne može se oteti utisku da je 
on u svojoj suštini prilično  svjetonizirana, modernistička (u 
historijskom, a ne progresivističkom kontekstu) politička ideologija. 
Osnovni cilj je dolazak na vlast, ispunjavanje predviđene agende i 
prozaičnih interesa pojedinaca i naravno održanje na vlasti. U tom 
fundamentalizmu je Bog u potpunosti zanemaren, gurnut u stranu, tek 
na momente spomenut kao opaska, fusnota ili napomena u općem 
diskursu fundamentalizma. Religijski fundamentalistički pokret je 
ustvari izvrnuta logika religijskih ili vjerskih osjećanja, u kojoj se 
glavna pozornosti usmjerava ne na Boga, koji očito smeta 
fundamentalistima, nego na religiju kao takvu, odnosno na njene 
određene dogmatske postavke ili vanjske forme izražaja ili 
reprezentativnosti. I ti atributi i epiteti religiozne vanjštine su postali i 
oruđe 1 bojno polje fundamentalizma. Uostalom lakše je i posvetiti se, 
podržavati, braniti, osuđivati to kako neko izgleda i šta nosi na sebi ili 
je li ili nije bio viđen u nekoj većoj i važnijoj crkvi i džamiji u „prime 
time“, nego pokušavati tragati za Istinom i smislom postojanja. Lakše 
je ponavljati neke već zadate religijske formule i rituale, makar i ih 
uopće ne razumijevati, nego postavljati pitanja i pokušavati dati 
odgovar. 

Religijski fundamentalizam jeste moderna politička i društvena pojava, 
ali on ,,gorivo“ za svoje funkcionalno djelovanje crpi i iz okvira jedne 
drevne religijske konstrukcije koja se zasniva na načelu ljudske misli o 
tzv. „ovozemaljskom“ otjelovljenju božanskog. U povijesnoj 

stvarnosti, vjere su od ljudi stvarane i razvijane radi Boga, a nije Bog 
stvoren niti postoji radi vjere i religije. Ne vjeruje se u judaizam, 
kršćanstvo i islam, nego u Boga. Kada se raspravlja po ovom pitanju 
potrebno je pojmovno razlučiti pojmove vjere i religije, jer su njihove 
sadržine različite. Vjera predstavlja mišljenje ili uvjerenje, a religija je 
tek skup kanoniniziranih (u dogmatskom smislu) propisa, objašnjena i 
tvrdnji često po plaštem oficijelne institucionaliziranosti. I tako se u 
sadašnjoj abrahamističkoj religijskoj konstelaciji (a takav slučaj je bio 
vrlo čest i u ranijim epohama) insistira na obožavanju judaizma, 
kršćanstva ili islama ili nekih njihovih aspekata. Obožavanje judaizma, 
kršćanstva i islama, umjesto vjerovanja u Boga i rada za Boga, je 
ustvari glavna konstanta religijskog fundamentalizma (bez obzira u 
kojoj manifestaciji 1 denominaciji) koji se onda predstavlja kao obični 
društveno - politički pokret. To je skretanje od istinske Vjere u prostor 
u kome nema Boga ili je on i previše udaljen, na staze 
ideolopoklonstva u njegovom = najočiglednijem obliku. U 
fundamentalizmu je Bog nepotreban, čak otežavajuća 
okolnost...Insistira se na obožavanju religija, bogomolja, rituala, 
„Svetih“ tekstova, svetih dana ili perioda, ,nadahnutih“ ili „svetih“ 
pojedinaca, „mučeništva“, odjevnih predmeta... sl.. Upravo je najveći 
problem sa judejskim, krsćanskim i islamskim fundamentalistima u 
tome sto su oni uopce zanemarili Boga, i njegove prerogative prenijeli 
na Zavjetni kovčeg ili obnovu Hrama, Isusa ili svete knjige. Tako da je 
mnogo važnije dokazivanje onoga što piše u svetim tekstovima koji su 
postali neka pučka zamjena za Boga, nego otkrivanje Boga. Zar nije 
insistiranje na tome ili borba za to kako će neko biti obučen ne samo 
banaliziranje, nego i bespotrebno skretanje sa staze Spoznaje. 
Religijska konstrukcija o tzv. „ovozemaljskom“ otjelovljenju 
božanskog je nastala iz sasvim jedne ljudske potrebe. Dokučivanje, 
razumijevanje i poimanje Boga nije jednostavna stvar. Za to su 
potrebni priličan intelektualni napor i energija, sklonost skoro 
radoholičarstvu, otvorenost svijesti i hrabrost savjesti. Radi toga je 
Bog u značajnoj mjeri postao i suviše “udaljen” 1 nedokučiv za velike 
mase stanovništva, što je onda imalo prirodnu posljedicu da su se 
tražili modaliteti toga približavanja Bogu. Bog je bio i još uvijek je za 

oficijelne dogme judejskih, kršćanskih i islamskih denominacija, pa i 
veliku masu njihovih sljedbenika, previše “onozemaljski", suviše 
stran, teško dokučiv i vrlo slabo razumljiv. Njima je trebalo nešto što 
bi predstavljalo njegovu “ovozemaljsku” inačicu, sa kojom bi se 
lakše “komuniciralo" i preko koje bi se lakše tumačio i metafizički i 
fizički svijet. I to je onda dovelo kod svih abrahamističkih ogranaka 
do pojave da se božanski aspekt, njegov logos ili čak njegovo 
“direktno i nedvojdbeno" proizlaženje izraze u nečemu što je bilo ili 
što je još “ovozemaljski” vidljivo (u najširem mogućem pojmovnom 
kontekstu) i razumljivo, shvatljivo a suštinski je vezano za nastanak 
judaizma, kršćanstva i islama. Tako se na “ovom svijetu" taj božanski 
aspekt u judaizmu izrazio preko Zavjetnog kovčega, Tore i Hrama, u 
kršćanstvu kroz Isusa, a u islamu kroz Kuran. 


U praktičnom smislu (ne i u teorijskom) i Isus i Kuran su za veliku 
većinu (a za sve oficijelne) denominacija dva abrahamistička ogranka 
postale suština njihovih vjerovanja, esencija bez koje se ne može. 
Bog je pod sve većim obožavanjem Isusa i Kurana, postupno i lagano 
“potiskivan'. Zbog toga obožavanja i ne treba onda da čudi, da se u 
vremenu kada se konačno zaokružuje ortodoksna kršćanska dogma, 
glavna borba vodi po pitanju “prirode” Isusa, u kakvom je on odnosu 
prema Bogu i Duhu Svetom, da li je Marija bogorodica ili ne .... i 
slično. Nemjerljivo je mnogo i vremena, i energije ali i krvi 
potrošeno na rješavanje toga koji će stav ili čija će teorija pobijediti. 
Slično se desilo i u razdoblju formiranja sunitske dogme, kada je 
započela borba oko pitanja prirode Kurana, odnosno da li je Kuran 
“stvoren” ili “nestvoren" (ova teza je pobijedila). U islamu se to 
utjelovljenje božanskog nije moglo desiti na primjeru Muhameda, jer 
je Kuran izričit u optužbi zbog obožtvorenja Isusa, pa se onda 
postupno kroz kasnije razvijanje tradicionalističke sunitske dogme 
pribjeglo da se sam Kuran smatra takvim otjelovljenjem. Naravno, u 
tradicionalističkoj, konzervativnoj islamskoj dogmatici se nigdje 
eksplicite niti kaže niti tvrdi da je Kuran Bog ili njegova božanska 
“ovozemaljska' emanacija, ali funkcionalna praksa to potvrđuje. U 
šiitskom islamu, iako se to nigdje izričito ne navodi, može se uočiti i 
prijenos nekih elemenata božanskog na osobu (slično kao u 

kršćanstvu) i njegove potomke. Međutim, činjenica je da je bilo kakvo 
vjerovanje u otjelovljenog Boga u samo nekome ili samo nečemu 
ustvari obično idolopoklonstvo. Islam je ustvari napravio istu grešku 
kao i kršćanstvo, samo nije u boga pretvorio Isusa, nego knjigu. 


Sve su to ustvari surogat vjerovanja, neka zamjenska dogma jer je 
lakše održavati takva ritualna — dogmatska pravila i tvrdnje, nego se 
nalaziti u mukotrpnoj stazi Spoznaje. Ako je Bog Istina, zašto bi 
iskrenog vjernika pogađala potraga 1 otkrivanje istine, zašto bi se on 
svim sredstvima borio protiv onih koji hoće da spoznaju istinu. Zbog 
svoje priproste, nedubinske, agresivističke, idolopoklonističke politike 
religijski fundamentalizam je općenito vrlo prihvatljiv za marginalce, 
za one sa krajnjih društvenih i socijalnih rubova, ekstremiste, 
mrzitelje, sa nižim stupnjem inteligencije, bez znanja ili bez želje za 
sticanjem znanja, one koji traže prečice u životu. Problem je što se 
ljudi poglavito koriste i vezuju religijom, a ne kretanjem stazom 
Spoznaje i Savjesti. To je lakše, jer se treba samo prihvatiti onako 
kako neko kaže da treba da bude (posebno ako ta ,,veza“ ima što veću 
drevnost), nego samostalno misliti, raditi, sumnjati, kreirati, 
spoznavati....Uz sve navedeno, logika jasno govori da ako je Bog 
tvorac svega, onda je sve na ovom svijetu „stvoreno“, uključujući i 
Isusa, i Julija Cezara i mene i vas, i planine i rijeke i zbirke i zapise... i 
teško je tvrditi da onda nešto od toga što je dato materijalno ima 
zasebnu božansku eksluzivnost. Ustvari u svima nama se krije 
božanska emanacija, jer ako sve potiće iz Jednoga, onda sve mora 
imati i nešto od Jednoga. 


I tako je Bog ostao zanemaren, negdje tamo ostavljen, u zasjenku 
idolatrijskih uzdizanja religijskih, dogmatskih elemenata i obožavanja 
,ovozemaljskih“ otjelovljenja kako bi se „doživjelo“ ,,onozemaljsko“ 
uživanje. I zato ne treba da nas čudi da se čitava zajednica gubi u 
apstrakciji, banalizaciji i beskorisnosti, i pogrešno usmjerenoj volji i 
energiji. 

Dodatci : Misli šejha Bedredina 


“Ne postoji nikakvo biće ni bivstvo izvan Uzvišene Istine. On je i 
temeljni Cilj. Tomu su dokaz i riječi spoznavatelja (Istine) koji Ga 
dozivaju “O Cilju”, “O Sveprisutni"!. U tom smislu, Uzvišena Istina je 
aktivno prisutna u svim stvarima. Ako hoće, neke stvari mogu biti i u 
međusobnoj opreci. Jer, stvari su okupljene pod pojmom bivstva. 
Drugim riječima, svaka stvar je drukčija manifestacija Jed(i)noga 
(Izvora). Opreka i suprotnost su samo iz perspektive ovih 
manifestacija, ovih stupnjeva. Iako Uzvišena Istina nije definirana 
(određena) ovim stupnjevima, nije ni izvan njih. Tako je i neistina, iz 
perspektive njena postojanja, Istina, dakle i sve ono što je krivo je 
proizvoljno.” 


“O putniče na putu Istinitog! Ne gubi nadu! Nadati se da ćeš i ti biti 
pročišćen tom svjetlošću nakon što prođeš duhovni put.” 


“Znanje bez djelovanja nalik je djelovanju bez vjere ili tijelu u kojem 
nema duše.” 


“Ljudi čine se pokoravaju, izražavaju pobožnost, robuju drugom 
čovjeku, zlatu, srebru, ili slavi, ili stvarima s kojima se mogu hvalisati, 
ili pak hrani i piću. Međutim, imaju predstavu (umišljaju) da robuju 
Bogu. Ne znaju komu ili čemu robuju.” 


“Svrha obaveze izražavanja pobožnosti jeste da se srca usmjere Bitku, 
Najvećemu, Onome koji jeste od Iskona i Onome koji će biti opstojan 
do kraja, Onome koji nema ni kraja ni početka, kako bi On osvojio 
srca. Stoga, sve da hiljadu godina obavljaš molitvu, a srce ti 
zaokupljeno nedostojnim stvarima, opet ne možeš biti od onih koji su 
obavili lijepu pobožnost.” 


Izvornik Otkrovenja (Varidat) Šejha Bedreddina Simavija (13392 —1420) je napisan 
na arapskom jeziku. Prijevod na osmanski turski sačinio je šejhulislam Musa Kazim 
Efendi (1858-1919). Komentar na ovo djelo na arapskom jeziku napisao je 
melamijski pir-i sani (obnovitelj i utemeljitelj trećeg perodamelamijskog učenja) 
Muhammed Nuru'l-Arebikoji je djelovao i na prostorima Balkana. Prijevod 
komentara na osmanski je sačinio Ali Urfi Efendi. Korišteno izdanje : Buyuyen Ay 
Yayinlari, Istanbul 2016, a priređivač je H. RahmiYanyali. 

Za šejha Bedredina je svijet pravječan, bez početka 1 kraja. I božanska 
volja, pa prema tome i božanska moć nisu van zakona mogućega. Po 
njemu, božanska volja jeste htijenje onoga što je prirođeno nečemu 
mogućem, ona slijedi ono što je prirođeno moguće nečemu. 
Naglašavajuči relativnu samostalnost materijalnog svijeta, on kaže da 
je duhovno i apstraktno odvojeno od materijalnog svijeta 
subjektivnom relativnošću. Kad bi nestao materijalni svijet, ne bi 
ostalo ništa od duhovnog i apstraktnog. Primjenjujući ovaj svoj stav na 
pitanje o predstavi onozemaljskog, zagrobnog svijeta, Bedredin kaže 
da ovozemaljski i onozemaljski svijet uporedo postoje, vječno, bez 
početka i bez kraja. U okviru ovog pitanja on imosi svoje stavove o 
Sudnjem danu. vaskrsnuću i predodžbi raja i pakla. On negira 
nagovještaje, predznake Sudnjeg dana, kao što su apokaliptičke slike 
Dedždžala (antihrista) i Dabbet al-arda (fabulozne životinje). Ti 
nagovještaji nisu se dosada pojavili, kaže on, niti će uslijediti poslije 
milenija godina, Tjelesno vasksnuće ljudi na Sudnjem danu je 
nemoguće. Tijelo nije vječno 1 nije moguće da se čestice tijela, poslije 
propasti tijela ponovo skupe i ujedine na jednom mjestu. U tom 
nadređivanju prirodnih zakona materijalnog svijeta mogućnosti 
fantastičnog Bedredin postavlja i pitanje Isusovoj smrti. Po njemu, 
pošto su materijalni, tjelesni elementi prolazni, Isus je živ dušom, ali je 
tjelesno umro. Materijalističke tendencije šejha Bedredina došle su do 
izraza u njegovom simboličkom realizmu pri tretiranju predstave raja i 
pakla i kategorija zla i dobra, sotone i anđela. On predstavu raja i pakla 
poredi sa psihičkim doživljajima i kao da ih rezultativno svodi na te 
doživljaje : raj i pakao, po svom rezultatu, sastoje se od manifestacija 
ugodnog i teškog, neugodnog, koje u ovom svijetu u psihici izazivaju 
dobri 1 loši postupci. Ono što čovjeka privodi istina, to je anđeo, Boga 
kao oličenje dobra; ono što čovjeka vodi na suprotnu stranu, kao i 
sladostrasne snaga koje kolaju u njegovoj krvi, to je sotona, olienje 
zla. Tretirajući kategoriju “savršenog čovjeka" u muslimanskom 
misticizmu, šejh Bedredin u temu o krajnjoj, najdubljoj i najintimnijoj 
spoznaji božanstva, kao krajnjem i najvišem cilju religiozne spoznaje, 
unosi svoje aluzije o deformaciji te religiozne težnje pod uticajem 
istorijske realnosti klasnog društva 1 uloge religije u takvom 

društvu...on pledira za slobodu naučnog rada, slobodu razmišljanja i 
novih zaključaka, a bori se protiv ovještale, tradicionalističke predaje, 
protiv jednom zauvijek datih odredaba koje sputavaju razvitak i 
pogružavaju slobodu čovjeka.” 


Nedim Filipović, Princ Musa i šejh Bedredin, objavljeno u Sarajevu, 1971. (Analiza 
života, djela i učenja šejha Bedredina) 

Deizam 


Deizam je stajalište i mišljenje po kome Spoznaja i Saznanje Boga 
dolazi preko nauke/znanosti, razuma, slobode savjesti i spoznaje, 
slobodnog mišljenja, promišljanja, iskustva, promatranja, 
doživljavanja, inspiracije i dijaloga, a ne preko institucionalizirane 
religije, tzv. “otkovenja apsolutne istine”, čudesa, obreda, simbola, 
molitvi, rituala, fenomena “priestcraft”, praznika i svetkovina. Po tome 
znači i da je Vjera staza spoznavanja, saznavanja i otkrivanja Boga 
pomoću znanosti/nauke, racionalizma, kreativizma, rada i slobode 
savjesti i svijesti, a ne obavljanjem cikličnih rituala, obreda, slavljenja 
svetkovina. Po tome Deizam ima prilično racionalan pogled na 
Postojanje i Boga, bez vezivanja za ijednu religiju, dogmu i tzv. 
„Otkrovenje apsolutne istine“. 


Za razliku od ateista, čije mišljenje poštuje, deizam stoji na stajalištu 
postojanja Boga i Vjere, ali ne na način kako to poučavaju abrahamske 
(judejsko-kršćansko/hrišćansko-islamske) dogme. Po deizmu Bog je 
Tvorac i Funkcionalnost Postojanja, po čemu onda nema slučajnosti, 
nego je sve uvezano u splet zakonitosti i postoji cilj. Ali trenutno ljudi 
još uvijek nisu dokučili Boga, već se nalaze u procesu njegovog 
spoznavanja. 


Deisti nemaju organizaciju zasnovanu na dogmi i tzv. ,otkrovenju 
apsolutne istine“. Samim tim deizmu je i strano postojanje 
institucionaliziranih/institucionalizovanih religijskih vjerskih zajednica 
sa dogmatikom, sveštenstvom/svećenicima, i uredjenom hijerarhijom. 
Deizam ne priznaje ni spise otkrovenja, niti hramove, .... a čitav 
Univerzum je ,,hram Božiji“. Deizam ne vjeruje u čuda, jer sve sto se 
dogadja je regulirano/regulisano zakonitostima postojanja. Deizam 
nije dogma i smatra da jos uvijek nije došlo do Spoznaje "apsolutne 
Istine" i da se jos uvijek nalazimo na stazi spoznavanja. Samim tim 
deizam ne priznaje dosadašnja tzv. ,otkrovenja apsolutne istine“. 
Deizam ne vjeruje u "odabrani narod", niti u "odabranu zemlju", niti u 
"svetu zemlju" 1 po stajalištima Deizma je čitav svijet, citav 
Univerzum naša “sveta? domovina. Radi toga Deizam je suprostavljen 
ideji svetih ili vjerskih ratova kojima se nameće prijetvorna “apsolutna 

istina". Deizam se ne može nametati, on se mora prihvatati, ali isto 
tako traži i bori se za potpunu svoju slobodu djelovanja i iskazivanja. 
U vjeri nema prisile, ali nema ni religije koja na bilo koji način 
prisiljava. Deisti su dužni da se aktivno bore za svoja uvjerenja na 
svim poljima života od znanosti preko kulture do politike. 


Deizam nije ni sektaški, niti dogmatski...nego je riječ o iznimno 
pluralnom i fleksibilnom shvatanju. Jednostavno rečeno, od deista se 
ne očekuje da svi imaju isto mišljenje o Bogu, Postojanju i načinu i 
cilju njegovog funkcioniranja, ali se očekuje da svako u svome polju 
aktivnosti, rada, mišljenja doprinese daljim saznavanjima i kreacijama 
na stazi Spoznaje u Boga. Dvije osobe koje se deklariraju deistima 
teorijski mogu imati različita mišljenja po mnogim teološkim 
pitanjima, ali nijednoga od njih to ne čini manjim vjernikom. Po 
deizmu dijalog, razgovor, međusobno uvažavanje i razmjena 
argumenata i činjenica upravo predstavlja jedan od načina Spoznaje i 
usavršavanja racija i kritičkog i stvaralačkog razumijevanja. Deizam 
zato pruža savršeno polje u potrazi i borbi za Istinom, ali i kao 
platforma za ujedinjavanje ljudi i njihovo usmjeravanje u progresivni 
način života. Rad (u bilo kojem obliku), kritičko mišljenje, saznavanje, 
sloboda savjesti i spoznaje, otkrivanje, pronalazaštvo, kreacija i njeno 
prezentiranje, vrlina, poštenje, odanost, pravda su orudja Vjere i ono 
što nas približava Bogu, a ne obredi, rituali, svetkovine....i slično, 
odnosno puko praznoglavo pridržavanje formalizma a u praksi vođene 
dekadensom. 


Deistička shvatanja su postojala još u antičkom period. Heraklit je 
Boga doživljavao kao logos, odnosno kao vrhovno racionalno načelo 
koje upravlja Univerzumom. Platon je Boga odredjivao kao Demijurga 
ili stvaraoca. I u ostalim antičkim grčko — rimskim filozofskim 
pravcima i školama prisutne su ideje deizma. Ipak deizam se posebno 
razvio u vrijeme prosvjetiteljstva i racionalizma u XVII. i XVIII. st., 
posebno u Britaniji, Francuskoj, Irskoj i Sjedinjenim Državama. U 
toku prethodnih stoljeća deizam je imao veliki utjecaj na oblikovanje 
modernog svijeta. Danas je on raširen širom svijeta i predstavlja jednu 
on najbrže rastućih shvatanja i mišljenja o Bogu i Vjeri. Potrebno je 
naglasiti da je danas iznimno veliki broj ljudi, formalno pripadnika 
34 


neke od religija (posebno abrahamističkog tipa), ustvari odustao od 
prakticiranja rituala i obreda, shvativši njihovu besmislenost. 
Istovremeno iako su prestali biti prakticirajuće religiozne osobe, oni 
nisu prestali da vjeruju u Boga. I pored toga što se formalno ne 
deklariraju/deklarišu kao deisti, oni sve više i više to praktično 
postaju. 


Etika deizma je jednostavna i pristupačna svima : učenje, rad, 
sloboda savjesti, sloboda spoznaje, sloboda izbora, sloboda 
kreativnosti i stvaralaštva, prihvatanje odgovornosti, stalno 
usavršavanje, suprotstavljanje nepravdi, poštivanje i pridržavanje 
pravde i poštenja, aktivna borba protiv zatucanosti, zaostalosti, 
fanatizma, ekstremizma (bilo odakle one dolazile i iz koje ideologije), 
dekadencije, “čarobnjaštva”, kriminala, zločina i eksploatacije. 

Životopis 


Salmedin Mesihović je rođen 5. IV. 1975. god., u Sarajevu gdje je 
završio osnovnu školu i gimnaziju. U akademskoj 1995/1996. god. 
upisuje studij historije na Filozofskom fakultetu Univerziteta u 
Sarajevu, na kojem je i diplomirao u oktobru 1999. god., na temu 
„Glasinačka kultura“. Od aprila 2000. god. zaposlen je na istom 
Odsjeku kao asistent. Poslijediplomski studij iz arheologije na 
Filozofskom fakultetu u Zagrebu upisao je krajem 2001. god., i 
magistrirao na temu «Problem kulturne i etničke zajednice Autarijata» 
7. VI. 2004. god. u Zagrebu. Naredne 2005. god. nastavio je 
školovanje na jednogodišnjem doktorskom studiju iz stare povijesti na 
Odsjeku za povijest Filozofskog fakulteta u Zagrebu. Doktorirao je na 
temi «Dezitijati: kulturna i narodnosno-politička zajednica u Iliriku i 
osvajanja Oktavijanova doba» 30. I. 2007. god. u Zagrebu. U martu 
2009. god. izabran je u zvanje docenta na oblast stari vijek na Odsjeku 
za historiju Filozofskog fakulteta, a u septembru 2013. god. je izabran 
u zvanje vanrednog profesora za istu oblast, a 2019. god. izabran je za 
redovnog profesora za istu oblast. Salmedin Mesihović je i duži 
vremenski period aktivan u društveno — političkom životu Bosne i 
Hercegovine. 


U dosadašnjem naučno - istraživačkom radu Salmedin Mesihović je 
objavio 41 naučni rad, kao i sljedeće knjige : 


1. ANTIQVI HOMINES BOSNAE. 

2. Revolucije stare Helade i Rimske Republike. 

3. Rimski vuk i ilirska zmija. Posljednja borba. 

4. Progresivizam. 

5. Popratna djela. Sabrani članci, opservacije, 34 komentara. 


6. Zemlje antičkog Ilirika prije i poslije Milanskog edikta, 
(koautorstvo). 


7. Historija Autarijata. 

8. PROCONSVLES, LEGATI ET PRAESIDES. Rimski namjesnici 
Ilirika, Gornjeg Ilirika i Dalmacije. 


9. Ilirike. 

10. ORBIS ROMANVS (Udžbenik za historiju klasične rimske 
civilizacije). 

11. Filipike. 

12. Historija Ilira, koautorstvo sa Amrom Šačić. 

13. Helenske apoikije u Italiji i Siciliji. 

14. Liberalna frakcija rimskog nobiliteta — Gaj Lelije i Scipion 
Emilijan -. 

15. Tito 1 mi — jučer, danas, sutra, koautorstvo. 


16. Drugo izdanje knjige “Tito i mi — jučer, danas, sutra”, 
koautorstvo . 


17. Helenske apoikije u Italiji i Siciliji", II (printano) izdanje. 


18. Liberalna frakcija rimskog nobiliteta — Gaj Lelije i Scipion 
Emilijan -, II (printano) izdanje. 


19. Geneza zla. Agrarna kriza : ekonomski 1 socijalni pad Republike. 


20. Hrestomatija. Origines. Izbor iz izvorne građe o nastanku rimskog 
svijeta. 


21. Bitka za Ilirik. 
22. Kraljevstvo pobunjenih robova. 


23. Epizoda iz povijesti montiranih sudskih i političkih procesa. 
Progon braće Publija i Lucija Kornelija Scipiona. 


24. Publije Mucije Skevola, jurista, historičar, revolucionar. 


25. Preci u nama. Genetičko blago Bosne i Hercegovine, Koautorstvo 
sa Damir Marjanović i Dragan Primorac. 

26. „CORNELIA AFRICANA MINOR, FILIA SCIPIONIS ET 
MATER GRACCHORVM. Prilog izučavanju revolucionarne uloge 
žena u politici klasične civilizacije. 

27. LEX SEMPRONIA AGRARIA. Prilog historiji revolucionarnog 
zakonodavstva. 


28. Kako se kalio revolucionar. 

29. Historijsko daleko zrcalo. 

30. Tajna drevnog svijeta : Paladij. 

31. Izvori o Troji, Ilionu, Wilusi. 

32. Prva dalmatinska i Druga dalmatinska kohorta. 
33.Rimljani : Život, naslijeđe, sjećanje. 

34. ORIGINES. Nastanak rimskog svijeta. 
35. Principat. Vlast prvog građanina. 

36. Dominat. Vlast gospodara. 

37. PRVA REPUBLIKA. 

38. Iliri. Postanci. 


39.Ratni zločini u teoriji i praksi antičkog perioda Hanibal, ratni 
zločinac!?. 


40. Atena i Pelazgi. 


41. Principes of civitates peregrinae in province Illyricum Superior/ 
Dalmatia - Princepsi peregrinskih civitates u provinciji Gornji Ilirik/ 
Dalmacije. 

42. Magični svijet Ilira — Historija zaboravljene civilizacije, 
Koautorstvo sa Amra Sačić Beča i Edin Veletovac. 


43. FONTES Izvori za historiju rimskog svijeta, Koautorstvo sa 
Dženana Kahriman i Fadil Hadžiabdić. 


38 


39 


